รัฐบาลไทย-ข่าวทำเนียบรัฐบาล-รมว.เฮ้ง กำชับ กรมการจัดหางาน ประกันสังคม เร่ง ลงทะเบียนนายจ้างรักษาการจ้างงาน
วันเสาร์ที่ 23 ตุลาคม 2564
รมว.เฮ้ง กําชับ กรมการจัดหางาน ประกันสังคม เร่ง ลงทะเบียนนายจ้างรักษาการจ้างงาน
. .
รมว.เฮ้ง กําชับ กรมการจัดหางาน ประกันสังคม เร่ง ลงทะเบียนนายจ้างรักษาการจ้างงาน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงความคืบหน้าโครงการส่งเสริมและรักษาระดับการจ้างงานในธุรกิจ SMEs ว่า ตามที่มติคณะรัฐมนตรี (ครม.) เมื่อวันที่ 19 ตุลาคม 2564 อนุมัติกรอบวงเงิน 37,521.69 ล้านบาท สําหรับโครงการส่งเสริมและรักษาระดับการจ้างงานในธุรกิจ SMEs โดยให้ทางกระทรวงแรงงานเป็นฝ่ายดูแลรับเรื่องลงทะเบียน ตั้งแต่วันที่ 20 ตุลาคม 2564 ถึงวันที่ 20 พฤศจิกายน 2564 โดยมีวัตถุประสงค์เพื่อรักษาระดับการจ้างงานและส่งเสริมการจ้างงานใหม่ และสร้างสภาพคล่องให้นายจ้าง/สถานประกอบการธุรกิจขนาดกลางและขนาดย่อมสามารถฟื้นฟูกิจการสร้างความแข็งแรงของธุรกิจ พร้อมรับการเปิดประเทศที่จะมีขึ้นเร็ว ๆ นี้ โดยรัฐบาลจะโอนเงินให้นายจ้างในอัตรา 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือนนั้น ในเรื่องนี้ผมได้กําชับให้กรมการจัดหางานและสํานักงานประกันสังคม บูรณาการเร่งรัด ให้นายจ้างลงทะเบียนโดยให้กรมการจัดหางานใช้ฐานข้อมูลสถานประกอบการของประกันสังคม ที่นายจ้างสถานประกอบการมีลูกจ้างไม่เกิน 200 คน มาดําเนินการลงทะเบียนเข้าร่วมโครงการให้ได้รับสิทธิตามนโยบายรัฐบาลเพื่อช่วยเหลือ นายจ้างและรักษาระดับการจ้างแรงงานของลูกจ้างในธุรกิจ SMEs ให้สามารถขับเคลื่อนต่อไปได้
สําหรับเงื่อนไขและวิธีการลงทะเบียนนั้น จะต้องเป็นนายจ้างภาคเอกชนที่อยู่ในระบบประกันสังคมมาตรา 33 สถานะ active มีลูกจ้างรวมทุกสาขาไม่เกิน 200 คน ณ วันที่ 16 ตุลาคม 2564 นายจ้างต้องรักษาระดับการจ้างงานไม่ต่ํากว่าร้อยละ 95 ระหว่างเข้าร่วมโครงการ (หากไม่สามารถรักษาระดับการจ้างงานให้ไม่ต่ํากว่าร้อยละ 95 จะไม่ได้รับเงินอุดหนุนในเดือนนั้น กรณีนายจ้างมีการจ้างงานเพิ่มขึ้นจากยอดการจ้างงาน ณ วันที่ 16 พฤศจิกายน 2564 จะได้รับเงินอุดหนุนเพิ่มตามจํานวนการจ้างงานจริง แต่ไม่เกินร้อยละ 5นายจ้างจะต้องจ่ายค่าจ้างไม่ต่ํากว่าอัตราค่าจ้างขั้นต่ําของแต่ละจังหวัดตามประกาศคณะกรรมการค่าจ้างฯ
วิธีการลงทะเบียนและเอกสารที่ต้องเตรียมมีดังนี้ 1) ลงทะเบียนทางออนไลน์ที่เว็บไซต์ส่งเสริมการจ้างงานเอสเอ็มอี.doe.go.th 2) แนบไฟล์รูปภาพ (.jpg หรือ .png ขนาดแต่ละไฟล์ไม่เกิด 2MB) ของสําเนาสมุดบัญชีธนาคาร, สําเนาสมุดบัญชีธนาคาร, สําเนาหนังสือรับรองการจดทะเบียนพาณิชย์ (นิตุบุคคล)/สําเนาบัตรประชาชน (นายจ้างบุคคลธรรมดา) 3) กรณีมอบอํานาจแนบไฟล์รูปภาพของสําเนาหนังสือมอบอํานาจ/สําเนาบัตรประจําตัวประชาชนผู้มอบและผู้รับมอบอํานาจ โดยสามารถตรวจสอบผลการอนุมัติได้ตั้งแต่วันที่ 27 ตุลาคม – 20 พฤศจิกายน 2564 (หลังลงทะเบียน 5 วันทําการ) กรณีได้รับสิทธิตามเงื่อนไข และไม่ได้อยู่ในกลุ่มทบทวนสิทธิ จะได้รับเงินอุดหนุนทุกวันทําการสุดท้ายของเดือน คือ 30 พฤศจิกายน 2564, 30 ธันวาคม 2564 และ 31 มกราคม 2565
นายสุชาติยังกล่าวถึงเป้าหมายของโครงการนี้ว่า จะช่วยเหลือผู้ประกอบการ SMEs ได้ถึง 394,621 แห่ง เพื่ออุดหนุนค่าจ้างผู้ประกันตนมาตรา 33 สัญชาติไทยได้ 4,034,590 คน ส่งเสริมการจ้างงานใหม่ในเดือนที่ 2 และ 3 สูงสุด 201,730 ราย เป็นเงิน 1,210,380,000 บาท รวมงบประมาณที่จะช่วยเหลือธุรกิจ SMEs ทั้งสิ้น 37,521,690,000 บาทส่วนความคืบหน้าหลังจากเปิดลงทะเบียนวันแรก (ณ วันที่ 20 ตุลาคม เวลา 17.00 น.) ปรากฎว่า มียอดรวมสถานประกอบการได้รับการอนุมัติเข้าร่วมโครงการแล้ว 5,091 ราย จํานวนลูกจ้างคนไทยที่ได้รับสิทธิ์ 123,847 คน แบ่งเป็นดังนี้ 1) กิจการในพื้นที่ กทม. 2,231 ราย จํานวนลูกจ้างคนไทยได้รับสิทธิ์ 53,548 คน 2) กิจการในปริมณฑล 1,101 ราย จํานวนลูกจ้างคนไทยได้รับสิทธิ์ 29,218 คน 3) กิจการในภาคกลาง 687 ราย จํานวนลูกจ้างคนไทยได้รับสิทธิ์ 18,247 คน 4) กิจการในภาคใต้ 454 ราย จํานวนลูกจ้างคนไทยได้รับสิทธิ์ 8,799 คน 5) กิจการในภาคเหนือ 365 ราย จํานวนลูกจ้างคนไทยได้รับสิทธิ์ 6,975 คน และ 6) กิจการในภาคตะวันออกเฉียงเหนือ 253 ราย จํานวนลูกจ้างคนไทยได้รับสิทธิ์ 7,060 คน
ทั้งนี้ ผู้สนใจที่ต้องการสอบถามข้อมูลเพิ่มเติมสามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน